wickkiey/tamil-wikipedia-chunked huggingface dataset:
# புதுவை சிவம்

## அரசியல்

1949 ஆம் ஆண்டில் அண்ணாதுரை திராவிடர் கழகத்தில் இருந்து விலகி திராவிட முன்னேற்றக் கழகத்தைத் தொடங்கியபொழுது, புதுவை சிவமும் திராவிட முன்னேற்றக் கழகத்தில் சேர்ந்தார். பின்னர் அக்கழகத்தின் சார்பில் புதுச்சேரி நகர்மன்றத் தேர்தலில் முத்தியாலுப்பேட்டைத் தொகுதியில் போட்டியிட்டு வென்றார். பின்னர் புதுச்சேரி நகர மன்றத் துணை மேயராகவும் தேர்ந்தெடுக்கப்பட்டார்.  
நாடாளுமன்ற மாநிலங்களவைக்கு புதுவையிலிருந்து தேர்ந்தெடுக்கப்பட்டு, 1969-ஆம் ஆண்டு முதல் 1975-ஆம் ஆண்டு வரை அதன் உறுப்பினராகப் பதவி வகித்தார்.
# புதுவை சிவம்

## விருது

தமிழக அரசு, புதுவை சிவத்துக்கு 1983 ஆம் ஆண்டில் பாரதிதாசன் விருது வழங்கிச் சிறப்பித்தது.
# புதுவை சிவம்

## மறைவு

புதுவை சிவம் 1989-ஆம் ஆண்டு ஆகஸ்டு 31-ஆம் தேதி காலமானார்.
# புதுவை சிவம்

## நினைவேந்தல்

புதுவை சிவத்தின் நூற்றாண்டு விழாவை புதுச்சேரி அரசு சிறப்பாகக் கொண்டாடி, "நூற்றாண்டு பாமாலை' என்ற நூலை வெளியிட்டும் உருவச்சிலையை நிறுவியும் ஆண்டுதோறும் பிறந்தநாள் கொண்டாடியும் அவரது நினைவைப் போற்றுகிறது.
# புதுவை சிவம்

## வெளியிணைப்பு

- புதுவைச் சிவம் நூற்றாண்டுவிழா - தோப்பூர் திருவேங்கடம்
- மறுமலர்ச்சிக் கவிஞர் புதுவை சிவம் – மு. இளங்கோவன்
# அத்வைத வேதாந்த ஆசிரியர்கள்

**அத்வைத வேதாந்த ஆசிரியர்கள்** அல்லது **அத்வைத சித்தாந்திகள்** (List of teachers of Advaita Vedanta) எனப்படுவோர் இறைவனும், சீவனும் ”இரண்டற்றது” அத்வைதம் எனும் கொள்கை உடையவர்கள் ஆவர். மேலும் இறைவன் சத்-சித்-ஆனந்தமயமானவர் என்றும், இறைவன் (பிரம்மம்) பெயர், உருவம், குணங்கள் அற்றவராக இருப்பவர், பிரம்மமே பிரபஞ்சமாகவும், சீவராசிகளுமாக உள்ளது என்ற கொள்கை உடையவர்கள்.  
” ஈஸ்வரன் ஜெகத்காரணம் ”, பார்க்கப்படும் இந்த ” ஜெகத் மித்யா ” (நிலையற்றது), ஜெகத்தை படைத்த ”பிரம்மம் சத்யம்” என்பது இவர்களின் சித்தாந்தம். இவர்களுடைய சித்தாந்தங்கள், உபநிடதங்கள் மற்றும் பிரம்ம சூத்திரம் போன்ற வேதாந்த சாத்திரங்களில் அதிகமாக காணப்படுகிறது. அத்வைத சித்தாந்தங்கள், வேத காலத்திலிருந்து தற்காலம் வரை குருகுலத்தில், குரு - சீடர் பரம்பரையில் அத்வைத வேதாந்த சாத்திரங்கள் உபதேசிக்கப்பட்டு வருகிறது.
# அத்வைத வேதாந்த ஆசிரியர்கள்

## வேதகால அத்வைத வேதாந்த ஆசிரியர்கள்

- யாக்ஞவல்கியர், இவர் தன் மனைவி மைத்ரேயிக்கு ’பிரம்மவித்தை’யை போதித்தார்
- உத்தாலக ஆருணி, இவர் ’ஸத்’வித்தையை சுவேதகேதுவிற்கு உபதேசித்தார்.
# அத்வைத வேதாந்த ஆசிரியர்கள்

## பாதராயணருக்கு முந்தைய அத்வைத வேதாந்த ஆசிரியர்கள்

- பதரி - [பிரகதாரண்யகம் 1.2.30]
- ஒளடுலோமி - [பிரகதாரண்யகம் 1.3.21]
- கசகிருஷ்ணர் - [பிரகதாரண்யகம் 1.4.22]
- அஸ்மாத்தியர் - [பிரகதாரண்யகம் 1.2.29,1.4..20]
- ஐதரேயர் - [பிரகதாரண்யகம் 111.4.4]
- தர்சஜினி - [பிரகதாரண்யகம் 111.1.9]
- பாதராயணர் - பிரம்ம சூத்திரத்தின் ஆசிரியர்
# அத்வைத வேதாந்த ஆசிரியர்கள்

## பாதராயணாருக்கு பிந்திய அத்வைத வேதாந்த ஆசிரியர்கள்

- போதாயணர் - 'போதாயண விருத்தி' ஆசிரியர்
- பிரம்மநந்தி - சாந்தோக்கிய் உபநிடதத்திற்கு விளக்கம் எழுதியவர்
- திராவிடச்சாரியார் - பிரகதாரண்யக உபநிடதத்திற்கு விளக்கம் எழுதியவர்
- சுந்தரபாண்டியன் - நூலாசிரியர் ’சரீரக-தத்துவம்’
- கௌடபாதர் (700 - 780) - நூலாசிரியர் ’மாண்டூக்ய காரிகை’
- மந்தன மிஸ்ரர் (750 - 850) - நூலாசிரியர், ’பிரம்ம சித்தி’
- கோவிந்த பகவத் பாதர் - ஆதிசங்கரரின் குரு
- ஆதிசங்கரர் (788 - 820) - பகவத் கீதை, பத்து உபநிடதங்கள் மற்றும் பிரம்ம சூத்திரம் ஆகியவற்றுக்கு விளக்காசிரியர். மேலும் உபநிடதங்களின் சாரத்தை விளக்க, ஆத்மபோதம், விவேகசூடாமணி, மணீஷா பஞ்சகம், பஜ கோவிந்தம் போன்ற அத்வைத நூல்களை இயற்றியவர்.
# அத்வைத வேதாந்த ஆசிரியர்கள்

## சங்கரருக்கு பிந்திய அத்வைத வேதாந்த ஆசிரியர்கள்

- சுரேஷ்வரர் - (8ஆம் நூற்றாண்டு) - சங்கரரின் சீடர், விருத்திகாரர் [சங்கர பாஷ்யத்திற்கு விளக்காசிரியர்].
- பத்மபாதர் - (8ம் நூற்றாண்டு) - சங்கரரின் சீடர், தைத்திரீய உபநிடதம் & பிரகதாரண்யக பாஷ்யத்திற்கு விளக்க ஆசிரியர் [விருத்திகாரர்]
- அஸ்தாமலகர் - (8ம் நூற்றாண்டு) - சங்கரரின் சீடர்
- தோடகர் - (8ம் நூற்றாண்டு) - சங்கரரின் சீடர்
- சர்வாக்ஞாத்ம முனி (850 - 950)
- வாசஸ்பதி மிஸ்ரர் - 9ம் நூற்றாண்டு, பல அத்வைத வேதாந்த நூல்களுக்கு விளக்கம் எழுதியவர் (விருத்திகாரர்)
- ஸ்ரீஹர்ஷர் (1169 - 1225) ”காந்தன-காந்த-காத்யம்” எனும் நூலை எழுதியவர்.
- பிரகாசாத்மா யதி (1200)
- ஆனந்தகிரி - டீக்காகாரர், சங்கரரின் அனைத்து பாஷ்யத்திற்கும் விளக்க உரை வழங்கியுள்ளார்.
- விமுக்தாத்மர் (1200)
- சித்சுகர் - கி. பி., 1220களில் வாழ்ந்த அத்வைத கொள்கைவாதி. பட்டறிவு சார்ந்த உள்ளமையியல் (Ontology) மற்றும் அறிவாராய்ச்சியியல் (Epistemology) பற்றிய எதிர்மறையான வாதத்தை வைத்து புகழ் பெற்றவர்.
- அமலானந்தர் (1247)
- வித்யாரண்யர் (1350 - 1386) - நூலாசிரியர், *பஞ்சதசீ* மற்றும் ’திருக்-திருஷ்ய விவேகம்’ , மற்றும் சிருங்கேரி மடாதிபதியாக இருந்தவர்.
- மாதவர் (14ம் நூற்றாண்டு), நூலாசிரியர், ’சர்வ தர்சன சங்கிரஹ’
- சதானந்த யோகேந்திரர் (15ம் நூற்றாண்டு) - நூலாசிரியர், ’வேதாந்த சாரம்’
- தர்மராஜ அத்வேந்திரர் (1550-1650)
- மதுசூதன சரஸ்வதி (1565-1650) - நூலசிரியர், ’அத்வைத சித்தி’
- அப்பைய தீட்சிதர் (1603-) - நூலாசிரியர் ’பரிமளா’ மற்றும் ‘சித்தார்த்த-லேசா-சங்கிரகம்’
- இலக்குமி தாரா கவி - நூலாசிரியர், ’அத்வைத மகரந்தம்’
- சதானந்த யதி - கி.பி. 18வது நூற்றாண்டில் வாழ்ந்தவர். ’அத்வைத பிரம்ம-சித்தி’ எனும் நூலை எழுதியவர்.
# அத்வைத வேதாந்த ஆசிரியர்கள்

## 19ம் நூற்றாண்டு முதல் அத்வைத வேதாந்த ஆசிரியர்கள்

- மன்னார்குடி இராஜு சாத்திரி (1815-1903)
- இராமகிருஷ்ண பரமஹம்சர்
- சுவாமி விவேகாநந்தர்(1863-1902)
- நாராயண குரு (1855-1928, கேரளம்
- திபேத்திய பாபா (இறப்பு 1930)
- அரவிந்தர், புதுச்சேரி (1872 - 1950)
- இரமண மகரிஷி (1879 - 1950)
- நிசர்கதத்தா மகராஜ் (1897 - 1981) - மும்பை
- கைலாஸ் சந்திர மிஸ்ரர் (1897 - 1982)
- சுவாமி கணபதி ராவ் (1909 - 2004)- கண்ணனூர்
- சுவாமி ஆத்மானந்தர் (1893 - 1959)- கேரளம்
- சுவாமி சிவானந்தர் (1883 - 1959)- ரிஷிகேஷ்
- சுவாமி தபோவன மகராஜ் (1889 - 1957)- உத்திர காசி, சுவாமி சின்மயானந்தாவின் குரு
- சுவாமி பிரக்ஞானந்தர் (1891 - 1974)
- பகவான் நித்தியானந்தர் (1897 -1961) - கேரளம்
- சுவாமி சின்மயானந்தா (1916 -1993) - ரிஷிகேஷ்- சுவாமி தபோவன மகராஜின் சீடர்
- சுவாமி கிருஷ்ணானந்தர் (1922 -2001) -ரிஷிகேஷ் - சுவாமி சின்மயானந்தரின் சீடர்
- சுவாமி தயானந்தர் - (சுவாமி சின்மயானந்தாவின் சீடர்
- சுவாமி பரமார்த்தனந்தர் (1953 - - சென்னை, சுவாமி தயானந்தரின் சீடர்
- சுவாமி குருபரானந்தர் - சென்னை, சுவாமி பரமார்த்தனந்தரின் சீடர்
- சுவாமி ஓம்காரநந்தர், சுவாமி பரமார்த்தனந்தரின் சீடர்
- சுவாமி பிரம்மயோக்யானந்தர் - சுவாமி குருபரானந்தர்ரின் சீடர்
- சுவாமி பிரம்மானந்தர் - கர்நாடகா
- சுவாமி சுத்தானந்தர் - சென்னை, திருவண்ணாமலை
- நாராயணகுரு
- நடராஜகுரு
- நித்ய சைதன்ய யதி
- பேராசிரியர் க.மணி, கோவை-சுவாமி தயானந்தரின் சீடர்
# அத்வைத வேதாந்த ஆசிரியர்கள்

## ஆதாரங்கள்

- சுவாமி குருபரானந்தர்: பூர்ணாலயம்
- சுவாமி விவேகானந்தர்
- சுவாமி சின்மயானந்தா:
- சுவாமி தயானந்தர்: 2.
- சுவாமி பரமார்த்தனந்தர்:
- சுவாமி ஓங்காரனந்தர் வேத நெறி கழகம்
- சுவாமி சுத்தானந்தர்
- சுவாமி கிருஷ்ணானந்தர்
- சுவாமி சிவானந்தர்: தெய்வ நெறி கழகம்
- பேராசிரியர் க.மணி. அபயம் பப்ளிஷர்ஸ்
# நங்காஞ்சி ஆறு

**நல்காசி ஆறு** அல்லது **நங்காஞ்சி ஆறு,** அமராவதி ஆற்றின் துணையாறு ஆகும். தமிழ்நாடு, திண்டுக்கல் மாவட்டம், ஒட்டன்சத்திரம் வட்டம் வடகாடு கிராம மலைப்பகுதியில் உருவாகும் சிற்றாறுகள் பரப்பலாறு அணையில் தேங்கி, தேங்கும் நீர் மற்றும் உபரி நீர் சிறு ஆறாக நங்காஞ்சி ஆறு எனும் பெயரில் விருப்பாட்சி கிராமத்திற்கு அருகில் தலையூத்து என்ற இடத்தில் சிற்றருவியாக விழுந்து வடகிழக்காக விருப்பாச்சி, அரசப்பபிள்ளைபட்டி, தங்கச்சியம்மாபட்டி, சவ்வாதுபட்டி, இடையகோட்டை, கோவிந்தாபுரம் ஆகிய ஊர்களின் வழியாக ஓடி குடகனாற்றில் கலந்து, பின் அமராவதி ஆற்றோடு கலக்கிறது.
# நங்காஞ்சி ஆறு

## சங்க கால பெயர்

இந்த ஆறுக்கு சங்க காலத்தில் ”நல்காசி” என்ற பெயர் வழங்கி வந்துள்ளது. விருப்பாச்சி பாளையம் இந்த ஆற்றின் கரையில் அமைந்து இருந்தது.
# குதிரையாறு அணை

கொடைக்கானல் மலைப் பகுதியில் கூக்கால் என்ற மலைக் கிராமத்தின் தெற்கு பகுதியில் உருவாகும் சிறு, சிறு ஓடைகள் ஒன்றாகி வடக்கு நோக்கி ஓடி, பழனி வட்டம், ஆண்டிப்பட்டி கிராமத்தில் சிற்றருவியாக விழும் குதிரையாற்றின் குறுக்காக கட்டப்பட்ட அணை தான் குதிரை ஆறு அணையாகும்.
# வலைவாசல்:தமிழிலக்கியம்/இலக்கியவாதிகள்

## பயன்பாடு

இலக்கியவாதிகள் துணைப் பக்கத்தின் வடிவமைப்பு - வலைவாசல்:தமிழிலக்கியம்/இலக்கியவாதிகள்/வடிவமைப்பு.
# வலைவாசல்:தமிழிலக்கியம்/இலக்கியவாதிகள்

## இலக்கியவாதிகள்

1  
---
2  
---
3  
---
4  
---
5  
---
6  
---
7  
---
8  
---
9  
---
10  
---
11  
---
12  
---
13  
---
14  
---
15  
---
16  
---
17  
---
18  
---
19  
---
20  
---
21  
---
22  
---
23  
---
24  
---
25  
---
26  
---
27  
---
28  
---
29  
---
30  
---
31  
---
# வலைவாசல்:தமிழிலக்கியம்/இலக்கியவாதிகள்

## முன்மொழிதல்

இந்த பக்கத்தில் நீங்கள் சேர்க்க விரும்பும் நபர்கள் பற்றிய கட்டுரைத் தொடுப்பை இங்கு முன்மொழியவும்.
1. நாமக்கல் கவிஞர்
1. பாரதிதாசன்
1. ஔவை
1. கம்பன்
# சிவம் (தொலைக்காட்சித் தொடர்)

**சிவம்** என்பது சைவ சமயக் கடவுளான சிவபெருமானின் பெருமைகளை விளக்கும் தொடராக விஜய் தொலைக்காட்சியில் ஒளிபரப்பான ஒரு மொழிமாற்றுத் தொடர் ஆகும். இத்தொடரானது 'தேவோன் கே தேவ்... மகாதேவ்' என்ற பெயரில் லைப் ஓகே தொலைக்காட்சியில் திசம்பர் 18, 2013 முதல் திசம்பர் 14, 2014 வரை ஒளிபரப்பாகி 820 அத்தியாங்களுடன் நிறைவு பெற்றது.  
2018 முதல் இந்த தொடர் இலங்கையில் உள்ள சக்தி தொலைக்காட்சியில் சிவம் என்ற பெயரில் ஒளிபரப்பாகிறது. ஸ்டார் பாரத் என்ற இந்தி தொலைக்காட்சியில் ஆகஸ்ட் 5, 2018 முதல் மறு ஒளிபரப்பு ஒளிபரப்பப்படுகின்றது.
# சிவம் (தொலைக்காட்சித் தொடர்)

## கதை

### சீசன் 1

சிவம் தொடரின் தொடக்கம் சிவபெருமான் சதியின் திருமணத்திலிருந்து தொடங்குகிறது. அண்ட சராசரங்களை படைத்தப் பின்பு, உலக உயிர்களை தோற்றுவிக்க பிரம்மா முயன்றார். எனினும் அவரால் சக்தியில்லாமல் இயலவில்லை. அதனால் சிவபெருமானிடமிருந்து சக்தியை பிரிக்க கடுந்தவம் புரிந்தார். தவத்தில் மகி்ழ்ந்த சிவபெருமான் தன்னில் பாதியாக இருந்த சக்தியை தனியே பிரித்தார். அதலிருந்து சக்தியும் சிவனும் தனித்தே இருந்தார்கள். மீண்டும் சக்தியை சிவனுடன் இணைக்க எண்ணம் கொண்ட திருமாலும் பிரம்மதேவனும் சக்தியை பிரஜாபதி தட்சனின் குமாரியாக பிறக்க வைத்தார்கள். தட்சன் தன் தந்தையான பிரம்மாவின் தலையை கொய்து, பூசை இல்லாமல் போக சாபமளித்த சிவபெருமான் மீது கோபம் கொண்டிருக்கிறார். அதனால் தன்னுடைய சாம்ராஜ்யத்தில் சிவபெருமான் வணங்குவதையும், அவரைப் பற்றி பெருமையாக பேசுவதையும் தடை செய்துள்ளார். தாட்சாயினி சிவபெருமான் என்றால் யார் என்றே அறியாமல் வளர்கிறார்.  
ஒரு நாள் சிவபெருமானின் ருத்திராட்சம் தாட்சாயினி நீர் எடுக்க செல்லும் போது கண்ணில் படுகிறது. அதை கையில் எடுக்கும் தாட்சாயினியை அவரின் சகோதரிகள் எச்சரிக்கை செய்கின்றார்கள். அந்நிகழ்விலிருந்து சிவபெருமானை பல சம்பங்கள் மூலம் அறிகிறார். ததிசி முனிவர், மாதங்கி துணையுடன் சிவபெருமான் மீது தான் காதல் கொண்டிருப்பதை உணர்கிறார்.காதலை உணர்ந்த சதி தன் காதலை நடனத்தின் மூலம் வெளிப்படுத்தி சிவனை அழைக்கிறாள்.சிவனும் அழைப்பை ஏற்று வருகை தர இருவரும் இணைந்து அனைவரின் முன்னிலையிலும் நடனத்தின் மூலம் தங்களின் காதலை வெளிப்படுத்துகிறார்கள்.
# சிவம் (தொலைக்காட்சித் தொடர்)

## நடிகர்கள்

- மோகிட் ரைனா - சிவன்  
- சிவன் - மகாகாலன் - நடராசர் - நீலகண்டர்
- ஜலந்தரா
- ஜடர்
- வீரபத்திரர்
- பைரவர்
- அர்த்தநாரீசுவரர்
- சந்திரசேகர்
- தத்தாத்ரேயர்
- அங்காரகன்
- யாக்சா
- கிராட் - வ்யாத்
- ஆதியோகி
- அகோரா - கண்டோபா
- ஆச்சார்யா மகாத்தா
- லோக்நாத்
- பூத்நாத்
- பசுபதிநாத்
- ஷம்பு
- மாலொருபாகன்  
- சொனரிக்கா பாடோரியா / பூஜா போஸ் / சுஹாசி தாமி - பார்வதி  
- பார்வதி - ஆதிசக்தி - சக்தி - துர்க்கை
- மட்ஸ்யா கன்னி
- சப்தகன்னியர்
- நவதுர்க்கை
- காளி - மகாகாளி
- தச மகா வித்யா
- அர்த்தநாரீசுவரர்
- கலராத்ரி
- பாரமரி தேவி
- பீலனி
- காயத்ரி
- பைரவி
- மஹலசா  
- மௌனி ராய் - தாட்சாயிணி
- ஆதிசக்தி - சக்தி - துர்க்கை
- சவுராப் ராஜ் ஜெயின் - விஷ்ணு
- நாராயணன்
- கிருட்டிணன்
- தத்தாத்ரேயர்
- மாலொருபாகன்
- நர-நாராயணன்
- குரு பிரத்தியாயா
- விக்ரம்ஜீத் வர்ஸ்க் - பாணாசுரன்
- பாலாக் நாஸ் / ராகினி ரிஷி - லட்சுமி
- ருக்மணி
- ஹரிப்ரியா
- ராதா கிருஷ்ண டூட் - பிரம்மா
- தத்தாத்ரேயர்
# சிவம் (தொலைக்காட்சித் தொடர்)

## விருதுகள்

| வருடம் | விருதுகள் நிகழ்வு | பகுப்பு | முன்மொழிதல் | முடிவு |
| --- | --- | --- | --- | --- |
| 2012 | 5வது போரோபிளஸ் கோல்ட் அவார்ட்ல் | சிறந்த நடிகர் | மோகிட் ரைனா |  |
| சிறந்த நடிகை | மௌனி ராய் |  |  |  |
| 2013 | பிக் ஸ்டார் என்டெர்டெனிங் அவார்ஸ் | சிறந்த கேளிக்கை தொலைக்காட்சி நடிகர் (ஆண்) | மோகிட் ரைனா |  |
| சிறந்த பொழுதுபோக்கு தொடர் | தேவன் கி தேவ்... மகாதேவ் |  |  |  |
| 2013 | இந்தியன் டெலி அவார்ஸ் | சிறந்த நடிகர் | மோகிட் ரைனா |  |
| தொலைக்காட்சி சிறப்பு காட்சி வடிவமைப்பு விருது | ஹார்டிக் கஜார் |  |  |  |
| சிறந்த கலை இயக்குநர் | சோகாஸ் பார்ட்வா |  |  |  |
| சிறந்த ஒப்பனையாளர் | நிகத் மரிமம் நீருஷா |  |  |  |
| சிறந்த இயக்குநர் | நிஹில் சின்ஹா |  |  |  |
| சிறந்த கதை ஆசிரியர் | அனிருத் பதக் |  |  |  |
| சிறப்பு தொன்மவியல்/வரலாற்று தொடர் | தேவன் கி தேவ்... மகாதேவ் | } |  |  |
# சிவம் (தொலைக்காட்சித் தொடர்)

## மொழிமாற்றம்

இத்தொடர் நாடகம் ஏஷ்யாநெட் தொலைக்காட்சியில் **கைலாசநாதன்** என்ற பெயரில் மலையாளத்திலும், மா தொலைக்காட்சியில் **ஹர ஹர மகாதேவா** என்ற பெயரில் தெலுங்கிலும், பெங்காலி, ஓடியா, மராத்தி போன்ற மொழிகளிலும் மொழிமாற்றம் செய்யப்பட்டு ஒளிபரப்பட்டது.
# 2013 மே 10 சூரிய கிரகணம்

2013 மே 9-10 ஆந் திகதிகளில் (ஒருங்கிணைந்த அனைத்துலக நேரம்) , 2013 பரிமாணங் கொண்ட கங்கண சூரிய கிரகணம் நிகழ்ந்தது. சூரிய கிரகணம் நிகழ்வது சந்திரன் புவிக்கும் சூரியனுக்குமிடையில் குறுக்கிடும்போது புவியிலிருப்போருக்குத் தோன்றும் ஒரு நிழல் தோற்றப்பாடு ஆகும். கங்கண சூரிய கிரகணம் என்பது சந்திரனின் தோற்றவிட்டம் சூரியனின் விட்டத்தை விட சிறிதாக இருக்கும்போது அது சூரியனின் நடுப்பகுதியை மறைப்பதால் நிகழ்வதாகும். இதனால் கிரகணம் ஒரு கங்கண (மோதிர) வடிவில் தோன்றும். இதனால் இது நெருப்பு வளையம் எனவும் அழைக்கப்படும்.
# 2013 மே 10 சூரிய கிரகணம்

## தோற்றும் இடங்கள்

ஆஸ்திரேலியா, கிழக்கு பப்புவா நியூ கினி, சொலமன் தீவுகள், மற்றும் கில்பேர்ட் தீவுகள் உள்ளிட்டதான பசிபிக் பெருங்கடலின் கிழக்கு பிரெஞ்சு பொலினீசியாவில் இருந்து 171 - 225 கிலோகீட்டர் அகலப்பட்டையான பகுதியில் இக் கங்கணாகிரகணாம் தோற்றும். தோற்றும் காலம் 6 நிமிடம் 3 வினாடி வரையாக இருக்கும்.
# 2013 மே 10 சூரிய கிரகணம்

## இலங்கை, இந்தியாவில்

இலங்கை மற்றும் இந்தியாவில் உள்நாட்டு நேரப்படி அதிகாலை 2:05 முதல் முற்பகல் 8:55 வரை நிகழும். ஆயினும் பார்க்கமுடியாது.
# சிற்றில் விளையாட்டு

சிறுவர் சிறுமியர் மணல்வீடு கட்டி விளையாடும் பொழுதுபோக்குத் திளைப்பு ஆட்டத்தைச் **சிற்றில் விளையாட்டு** என்பர். தாய்தந்தையர் வீட்டில் வாழும் பாங்கை விளையாட்டாக நடித்துக்கொண்டு சிறுவர் சிறுமியர் சிற்றில் ஆடுவர். விக்கிப்பீடியா:மணல்தொட்டியில் எழுதிப் பழகுவது போல, வாழ்வியல் பாங்குகளை விளையாடிப் பழகும் விளையாட்டு இது.  
சமைத்தல், உணவு படைத்தல், குழந்தை வளர்த்தல், வயலுக்குச் சென்றுவருதல் முதலான பணிகளைச் செய்வது போல நடிப்பர். தெருமண்ணில் கட்டிய கரை அவர்களுக்கு வீடு. இதுதான் **சிற்றில்**. சிறுவர் சிறுமியர் கட்டிய சிற்றிலைச் சிதைப்பதும் ஒரு விளையாட்டு. ஆண்பால் பிள்ளைத்தமிழ் நூல்களில் சிற்றில் சிதையேலே எனச் சிறுமியர் கெஞ்சுவது போல இந்தச் சிற்றில் பருவ விளையாட்டு வரும்.  
சங்ககாலத்தில் இது விளையாடப்பட்ட பாங்கைப் பல பாடல்கள் தெருவிக்கின்றன.
##### சிற்றில் செய்திகள்
- மணல் சிற்றில், சிறுவர் சிதைத்தல்.
- தழையாடை உடுத்திக்கொண்டு சில்லில் பனைந்தனர்.  
- நாய்க்குட்டிப் பள்ளம்
- சிறிய வீடு
# பு. இரா. புருடோத்தமர்

**புவனகிரி இராசகோபால் புருடோத்தமர்** (1901 நவம்பர் 15 - 1976 சூன் 28) என்னும் **பு. ரா. புருஷோத்தம நாயுடு** வைணவக் குடும்பத்தில் பிறந்து, ஒருங்கே தமிழ்த் தொண்டும் வைணவத் தொண்டும் செய்தவர். வீர வைணவப் பரம்பரையைச் சேர்ந்தவர். இவர் முன்னோர்களுக்கும் பாம்பன் குமரகுருதாச சுவாமிகளுக்கும் நடந்த சித்தாந்தப் போர் அந்த நாள் தத்துவ உலகில் புகழ்பெற்ற நிகழ்வு ஆகும்.
# பு. இரா. புருடோத்தமர்

## பிறப்பு

புருடோத்தமர் புவனகிரியில் வாழ்ந்த இராசகோபால் – ஆண்டாளம்மாள் இணையருக்கு 1901 - நவம்பர் - 15ஆம் நாள் மூன்றாவது மகனாகவும் நான்காவது மகவாகவும் பிறந்தார். இவருக்கு அண்ணன்கள் இருவர், அக்காள் ஒருவர், தம்பியர் இருவர், தங்கையர் இருவர் என ஏழு உடன்பிறந்தோர்கள் இருந்தனர்.
# பு. இரா. புருடோத்தமர்

## கல்வி

திருவரங்கத்தில் இருந்து சிதம்பரத்திற்கு மாற்றப்பட்ட **ஸ்ரீ இராமானுஜ தர்சன வித்தியாசாலை**யின் கிளை அமைப்பான வரவர முனி பாடசாலையிலும் மற்றொரு பாடசாலையிலும் புருடோத்தமர் பள்ளிக் கல்வி பெற்றார். மதுரை செந்தமிழ்க் கல்லூரியில் அ. நாராயண ஐயங்கார், சேற்றூர் கவிராயர் ஆகியோரைப் போன்ற பெரும்புலவர்களிடம் தமிழ் கற்று வித்துவான் பட்டம் பெற்றார்.  
புருடோத்தமர் தன் பெரிய தந்தையும் வைணவ அறிஞரும் அழகிய மணவாள இராமானுஜ ஏகாங்கி ஸ்வாமிகளிடம் வைணவத்தின் அடிப்படை நூல்களை எல்லாம் கற்றுத் தேர்ந்தார்.
# பு. இரா. புருடோத்தமர்

## அலுவல்

வித்துவான் பு. இரா. புருடோத்தமர் பல்வேறு உயர்நிலைப் பள்ளிகளில் தமிழாசிரியராகப் பணியாற்றினார். சிதம்பரத்தில் அமைந்த பள்ளி ஒன்றில் இவர் தமிழாசிரியராகப் பணியாற்றிய பொழுது சிதம்பரத்தை அடுத்த அண்ணாமலை நகரில் அமைந்திருந்த மீனாட்சி தமிழ்க் கல்லூரியில் உ. வே. சாமிநாதையர் முதல்வராகப் பணியாற்றிக் கொண்டிருந்தார். அவரின் அழைப்பை ஏற்று புருடோத்தமர் அக்கல்லூரியில் தமிழாசிரியராகப் பணியை ஏற்றார்.  
1935 ஆம் ஆண்டில் திருவையாறு அரசர் கல்லூரியில் தமிழாசிரியராகப் பணியை ஏற்றார்.  
1948 ஆம் ஆண்டில் சென்னைப் பல்கலைக்கழகத்தின் தமிழாராய்ச்சித் துறையில் விரிவுரையாளராகப் பணியேற்றார். 1961ஆம் ஆண்டில் அப்பணியிலிருந்து ஓய்வுபெற்றார். பின்னர் பல்கலைக்கழக நல்கைக் குழுவின் மானியம் பெற்று நான்காண்டுகள் ஆய்வுப்பணியில் ஈடுபட்டார்.
# பு. இரா. புருடோத்தமர்

## தமிழ்ப் பணி

புருடோத்தமர், மணிப்பிரளவ நடையில் இருந்த வைணவ விளக்கங்களை (வியாக்யானங்கள்) தமிழ்படுத்தி வெளியிட்டார். அவை வருமாறு:  
1. நம்பிள்ளையின் ஈடு வியாக்யானம் – (பத்துத் தொகுதிகள்)
1. பகவத் விஷயம் (நம்மாழ்வாரின் திருவாய்மொழிக்கான ஈடு வியாக்யானம்)
1. ஆசார்ய ஹிருதயம்: மணவாள் மாமுனிகள் வியாக்யானம் – (நான்கு பகுதிகள்)
1. ஸ்ரீவசன பூஷணம் : மணவாள மாமுனிகள் வியாக்கியானம்
# பு. இரா. புருடோத்தமர்

## மறைவு

புருடோத்தமர் பணியிலிருத்து ஓய்வுபெற்ற பின்னர், தன் மனைவி, மகள்கள் மூவர், மகன்கள் இருவர் ஆகியோருடன், கடலூரில் வாழ்ந்தார். தனது 75ஆவது அகவையில் 1976 சூன் 28 ஆம் நாள் காலமானார்.
# பு. இரா. புருடோத்தமர்

## வாழ்க்கை வரலாறு

பு. இரா. புருடோத்தமரின் வாழ்க்கை வரலாற்றை அவர் மாணவர் ஆர். ஆள்வந்தார் என்பவர் புருஷோத்தம நாயுடுவின் தமிழ் - வைணவத் தொண்டு என்னும் நூலில் பதிவுசெய்திருக்கிறார்.
# பெரிய கப்பற் பறவை

**பெரிய கப்பற் பறவை** (*Great Frigatebird*, *"Fregata minor"*) என்பது கப்பற்பறவை குடும்பத்தைச் சேர்ந்த ஓர் கடற்பறவையாகும்.
# பெரிய கப்பற் பறவை

## கூடமைப்பு

கலாபகசுத் தீவுகள் உட்பட்ட பசுபிக், இந்தியப் பெருங்கடல் மற்றும் தென் அத்திலாந்திக் பகுதிகளில் இவை கூடுகட்டும்.பெரிய கப்பற் பறவை 105 செ.மீ. நீளமுடைய பெரிய கூடுகளைக் கட்டும்.
# பெரிய கப்பற் பறவை

## வெளியிணைப்புகள்

- Iwa or Great Frigatebird Seabirds of Hawaii
# கன்னியாகுமரி திவ்ய தேசங்கள்

**கன்னியாகுமரி மாவட்ட திவ்ய தேசங்கள்** என்பவை ஆழ்வார்களால் மங்களாசாசனம் (பாடல்) செய்யப்பட்ட 108 வைணவத் திருத்தலங்களில், கன்னியாகுமரி மாவட்டத்தில் உள்ள இரண்டு திவ்ய தேசங்களாகும். அவை பின்வருமாறு:  
1. **திருப்பதிசாரம்**: கன்னியாகுமரி மாவட்டம், தோவாளை வட்டத்தில் அமைந்திருக்கும் ஒரு சிற்றூர் ஆகும். இது நாகர்கோவிலிலிருந்து ஆரல்வாய்மொழிக்குச் செல்லும் முக்கிய சாலையில் சற்று ஒதுங்கி, 5 கிலோ மீட்டர் தொலைவில் உள்ளது. 108 திவ்ய தலங்களில் இதுவும் ஒன்று. மூலவர் திருவாழிமார்பன் ஆவார். கி.பி. ஒன்பதாம் நூற்றாண்டைச் சேர்ந்த வைணவ மாமுனிவர் நம்மாழ்வார் இத்திருத் தலத்தில் பிறந்ததால், இவ்விடம் பெரும் புகழ்பெற்றது. ’வான்பரிசாரத்து இருந்த என் திருவாழ்மார்பர்’. வைணவ நூல்களில் இவ்வூர் 'திருவாம்பரிசாரம்’ என்றே குறிக்கப்படுகிறது. திரு என்கிற இலக்குமியை மார்பில் கொண்டுள்ளதால் இங்கு தாயாருக்கு தனி சந்நிதி இல்லை. ஊர்மக்களின் முக்கிய தொழில் பயிர்த்தொழிலேயாகும். வயலும் தென்னந்தோப்புகளும் அதிகம் காணப்படும்.
1. **திருவட்டாறு**: கன்னியாகுமரி மாவட்டம் கல்குளம் வட்டத்தில் திருவட்டாறு அமைந்துள்ளது. இவ்வூர் நாகர்கோவிலிலிருந்து 23 கி.மீ. தொலைவிலுள்ளது. அருகிலுள்ள தொடருந்து நிலையம் குழித்துறை இரயில் நிலையமாகும். இவ்வூரை, பறளியாறு மூன்று பக்கமாகச் சுற்றி வருவதால் திருவட்டாறு என பெயர்பெற்றது. அருள்மிகு ஆதிகேசவப்பெருமாள் தலத்தின் மூலவராவார். நிலமடந்தையும் திருமடந்தையும் தேவியராவர். புனித நீர்-வாட்டாறு இராமதீர்த்தம், தலமரம்-செண்பக மரம். அருமையான கோவில். புரட்டாசி மாதம் 3 முதல் 9-ஆம் நாள் வரையிலும் பங்குனி மாதம் 3 முதல் 9-ஆம் நாள் வரையிலும் சூரியன் மறையுமுன் கருவறை நோக்கி தன் கதிர்களைப் பரப்பி அஞ்சலிப்பது சிறப்பாகும். நம்மாழ்வாரால் பாடப்பெற்ற திருத்தலமாகும். சைதன்ய மகாபிரபு இத்தலத்திலிருந்து பிரம்மசம்கிதைக்கு உரை எழுதினார். இன்னொரு சிறப்பு இவ்விடத்தினைச் சுற்றி 12 சிறப்புமிக்க சிவாலயங்கள் உள்ளன. தூய்மையாகப் பராமரிக்கப்படும் இக்கோவிலில் அநேக சிற்ப வேலைப்பாடுகள் உள்ளன. வயல்களும் சோலைகளும் அழகு சேர்க்கின்றன. ஆடி, தை இரு மாதங்களில் 108 பதார்த்தங்களுடன் பூசை செய்து பக்தர்களுக்குப் பிரசாதமாக வழங்கப்படுகிறது. தங்கும் வசதிகளும் உள்ளன. 108 வைணவ திவ்யதேசங்களில் இரண்டு இம்மாவட்டத்திலுள்ளன.
# பயோனிர் குமாரசாமி

**பயோனிர் குமாரசாமி** (பிறப்பு:12-8-1887 இறப்பு:18-8-1960) கன்னியாகுமாரி மாவட்டத்தின் தலைநகர் நாகர்கோவிலின் வடக்குபகுதியில் அமைந்துள்ள வடசேரி பகுதியில் ஏழை நெசவாளர் குடும்பத்தில் பிறந்தார்.ஏழ்மை காரணமாக அவரால் நான்காம் வகுப்புவரை மட்டுமே பள்ளியில் படிக்க முடிந்தது. சிறுகடைகளில் பணிசெய்தார்கள்.
# பயோனிர் குமாரசாமி

## சென்னையில் வாழ்க்கை

அந்த இளம் வயதிலேயே தாயாரின் ஆசியுடன் சென்னை சென்று, பல இன்னலுக்கிடையே, சென்னை பல்கலைக் கழகத் தழிழ் பேரறிஞர் கே.என். சிவராஜபிள்ளை அவர்களின் துணையுடன் அடிசன் போக்குவரத்து நிறுவனத்தில் கம்மியராக சேர்ந்து வாகனவியலில் தேர்ச்சி பெற்றார். அவர் பேருந்து ஓட்டுனர் உரிமமும் பெற்றார். நான்கு ஆண்டுகளுக்குப் பின் நாகர்கோவில் திரும்பி அங்கு தனியார் நிறுவனம் ஒன்றில் சிலகாலம் ஓட்டுநராக பணியில் இருந்தார். அப்போது மதுக்கடை ஒன்றினை தொடங்கினார்.
# பயோனிர் குமாரசாமி

## நாகர்கோவிலில் வாழ்க்கை

சிறுகச்சிறுக பொருள் சேர்த்து ஒரு பேருந்தை வாங்கினார். அதனை நாகர்கோவில்-திருவனந்தபுரம் வழித்தடத்தில் அவரே ஓட்டுநராக இருந்து நடத்தினார். பல பேருந்துகளை வாங்கி தன் நிறுவனத்தை விரிவு படுத்தி அதற்கு பயோனிர் மோட்டார் சர்வீசு என பெயரிட்டார். அன்று முதல் அவர் பயோனிர் குமாரசாமி என அழைக்கப் பட்டார். அந்நிறுவனம் பெரியதாக வளர்ந்தது. அவரது திறமையும் வெளிப்பட்டது. அவரது நிறுவனம் இரயில் போக்குவரத்திற்கு பயணச்சீட்டு வழங்கும் உரிமம் பெற்று இருந்தது. தபால் போக்க வரத்திற்கும் உதவுவதாக திகழ்ந்தது.  
1929-ல் மலைத் தோட்டங்களை வாங்கி, காடுகளை வளம் கொழிக்கும் நிலங்களாக மாற்றினார். இரப்பர், பழவகைகள்,மரவள்ளிக் கிழங்கு, என பயிரிட்டு வளர்ந்தார். சில இடங்களில் அரிசி ஆலைகளை நிறுவினார். தரமான ஓடுகளை தந்தார். 1942-ல் இராஜகமங்கலத்தில் உப்பளம் அமைத்தார். நாகர்கோவிலில் முதன்முதலாக சினிமா திரையரங்கம் ஏற்படுத்தினார்.  
நாகர்கோவில் நகருக்கு முதலில் மின்சாரம் கொண்டு வந்தார். பயோனிர் பவர் ஹவுஸ் என பெயரிட்டார்.
# பயோனிர் குமாரசாமி

## நாகர்கோவிலில் வாழ்க்கை

### இல்லறம்

தக்க வயதில் நாகம்மையார் எனும் மங்கை நல்லாளை தன் வாழ்க்கைத் துணையாக ஏற்று நான்கு பெண் மக்களைப் பெற்றார். பார்வதிபுரத்தில் அவரது மனைவியின் பெயரில் ஒரு நூர்பாலையினை நிறுவினார். பல கல்வி நிறுவனங்களுக்கு தாராளமாக நிதி உதவி உள்ளார். அவர் 1960 ஆம் ஆண்டு அக்டோபர் மாதம் 18 ஆம் நாள் இறந்தார். நாகர்கோவிலில் அரசு உதவிபெறும் பயோனிர் குமாரசாமி கல்லூரி ஒன்றினை அவரது குடும்பத்தினர் நடத்திவருகிறார்கள்.
# வலைவாசல்:கிறித்தவம்/தேவைப்படும் கட்டுரைகள்

இது ஆங்கில விக்கிப்பீடியாவில் முக்கிய கிறித்தவ கட்டுரைகளாக வார்ப்புருக்களில் பயன்படுத்தப்பட்ட கட்டுரைகளின் விரிவான பட்டியல் ஆகும்.  
பின்வருவனவற்றையும் பார்க்கவும்:
- விக்கிப்பீடியா:முக்கிய கட்டுரைகள்
- விக்கிப்பீடியா:முக்கிய கட்டுரைகள்-2
- விக்கிப்பீடியா:எல்லா மொழி விக்கிப்பீடியாக்களிலும் இருக்கவேண்டிய கட்டுரைகள்  
__NOTOC__
# மனோகர் பாரிக்கர்

**மனோகர் கோபாலக்கிருஷ்ண பிரபு பாரிக்கர்** (*Manohar Gopalkrishna Prabhu Parrikar*, திசம்பர் 13, 1955 - மார்ச் 17, 2019) என்பவர் ஓர் இந்திய அரசியல்வாதி ஆவார். இவர் கோவா மாநிலத்தின் முன்னாள் முதலமைச்சர் ஆவார். இவர் 2000 ஆம் ஆண்டு முதல் 2005 வரையிலும், பின்னர் 2012 முதல் 2014 வரையிலும், 2017 முதல் 2019 வரை கோவா மாநிலத்தின் முதலமைச்சராக இருந்தார்..  
2017 கோவா சட்டமன்றத் தேர்தலில் குறைந்த தொகுதிகளில் வெற்றி பெற்ற பாரதிய ஜனதா கட்சி, மனோகர் பாரிக்கர் தலைமையில் கூட்டணி கட்சிகளின் ஆதரவுடன் கோவாவில் ஆட்சி அமைத்தார்.
# மனோகர் பாரிக்கர்

## ஆரம்ப கால வாழ்க்கை

பாரிக்கர் கோவா மாநிலத்தின் மப்பூசாவில் பிறந்தவர். இவர் மார்கோவாவில் உள்ள லயோலா உயர்நிலைப்பள்ளியில் பயின்றார். மராத்தியில் தனது இடைநிலை கல்வியை நிறைவு செய்தவர். 1978இல் பம்பாயிலுள்ள ஐஐடி யில் உலோகவியலில் பொறியியல் படித்தார். இந்திய வரலாற்றிலேயே "ஐஐடி"யில் படித்த முதல் மாநில முதல்வர் ஆவார். மனோகர் பாரிக்கரும், நந்தன் நிலெக்கணியும் 1978 ஆம் ஆண்டில் ஐஐடியில் இருந்து ஒன்றாக பட்டம் பெற்றவர்கள்.
# மனோகர் பாரிக்கர்

## அரசியல் வாழ்க்கை

பாரதீய ஜனதா கட்சியின் உறுப்பினரான பாரிக்கர் அக்கட்சியின் முதல் கோவா முதல்வர் ஆவார். பாரிக்கர் முதலில் 1994 ஆம் ஆண்டு கோவா மாநிலத்தின் இரண்டாவது சட்டமன்றத்தில் உறுப்பினராகத் தேர்ந்தெடுக்கப்பட்டார். பின்னர் ஜூன் 1999 முதல் நவம்பர் 1999 வரை எதிர்க்கட்சி தலைவராக பதவி வகித்தார். பாரிக்கர் அக்டோபர் 24, 2000 ஆம் ஆண்டில் முதல் முறையாக கோவாவின் முதல்வர் ஆனார். ஆனால் அவரது பதவிக்காலம் பிப்ரவரி 27, 2002 வரை மட்டுமே நீடித்தது. பின்பு ஜூன் 5, 2002இல் இவர் மீண்டும் முதல்வராக தேர்ந்தெடுக்கப்பட்டார்.  
பின்னர் 29 ஜனவரி 2005இல், நான்கு பா.ஜ.க உறுப்பினர்கள் பதவி விலகியதன் காரணமாக இவரது அரசாங்கம் சட்டமன்றத்தில் பெரும்பான்மையை இழந்தது. எனினும் பிப்ரவரி 2005இல் பெரும்பான்மையை நிரூபித்தார். 2007 ஆம் ஆண்டில், பாரிக்கர் தலைமையிலான பா.ஜ.க அரசை, திகம்பர் காமத் தலைமையிலான இந்திய தேசிய காங்கிரஸ் கோவா மாநில தேர்தலில் தோற்கடித்தது. மீண்டும் பா.ஜ.க மார்ச் 2012 இல் நடைபெற்ற கோவா சட்டசபை தேர்தலில் 24 இடங்களை வென்று மீண்டும் வெற்றி பெற்றது.  
2014 ஆம் ஆண்டின் இந்தியப் பொதுத் தேர்தலில், கோவாவின் இரு மக்களவைத் தொகுதிகளிலும் பாரதிய ஜனதா கட்சி வெற்றிபெற்றது. பாரிக்கர், உத்திரப் பிரதேசத்திலிருந்து பாரதிய ஜனதா கட்சியின் சார்பாக நாடாளுமன்ற மாநிலங்களவை உறுப்பினராகத் தேர்ந்தெடுக்கப்பட்டார். இவர் நரேந்திர மோதியின் அமைச்சரவையின் முதல் விரிவாக்கத்தின் போது பாதுகாப்புத் துறை அமைச்சராகப் பதவியேற்றார்.  
பின்னர் மார்சு 14, 2017 ஆம் ஆண்டு மீண்டும் கோவா மாநில முதலமைச்சராக மூன்றாவது முறையாக பதவி ஏற்றார்.
# மனோகர் பாரிக்கர்

## இறப்பு

கணையப் புற்றுநோய் பாதிப்பால், சிகிச்சை பெற்று வந்த இவர் சிகிச்சை பலனின்றி மார்ச் 17, 2019 அன்று காலமானார்.
# மனோகர் பாரிக்கர்

## இதனையும் காண்க

- பாரதிய ஜனதா கட்சியின் முதலமைச்சர்கள் பட்டியல்
# விக்கிப்பீடியா:முக்கிய கட்டுரைகள்/30000 எழுத்துகளைத் தாண்டிய கட்டுரைகள்

அனைத்து மொழிகளிலும் இருக்க வேண்டிய கட்டுரைகள் பட்டியல் படியான விக்கிப்பீடியா தர வரிசையில் 30 கிலோபைட்டுக்கு மேலான கட்டுரைகளுக்கு என்று சிறப்புப் புள்ளி உள்ளது. இந்தத் தர வரிசையைக் கண்காணிக்கும் பொருட்டு, அத்தகைய தமிழ் கட்டுரைகளின் பட்டியல் இங்கு தரப்படுகிறது.  
1. பேரரசன் அலெக்சாந்தர்
1. ஜவகர்லால் நேரு
1. இயேசு கிறித்து
1. அரபு எழுத்துமுறை
1. புவி
1. ஞாயிறு (விண்மீன்)
1. மாரடைப்பு
1. காச நோய்
1. ஆக்சிசன்
1. வேளாண்மை
1. இயக்கு தளம்
1. அரபு-இசுரேல் முரண்பாடு
1. பிரெஞ்சுப் புரட்சி
1. தொழிற்புரட்சி
1. முதல் உலகப் போர்
1. ஆஸ்திரேலியா
1. கனடா
1. இந்தியா
1. இந்தோனேசியா
1. உருசியா
1. சிங்கப்பூர்
1. தென்னாப்பிரிக்கா
1. சுவிட்சர்லாந்து
1. ஐக்கிய இராச்சியம்
1. கொல்கத்தா
1. நியூயார்க் நகரம்
1. வாசிங்டன், டி. சி.
1. வில்லியம் சேக்சுபியர் - சீராக்க வேண்டிய கூகுள் கட்டுரை
1. பேரரசர் அக்பர் - சீராக்க வேண்டிய கூகுள் கட்டுரை
1. உளவியல் - சீராக்க வேண்டிய கூகுள் கட்டுரை
1. யோகா - சீராக்க வேண்டிய கூகுள் கட்டுரை
1. உலக வணிக அமைப்பு - சீராக்க வேண்டிய கூகுள் கட்டுரை
1. சூரியக் குடும்பம் - சீராக்க வேண்டிய கூகுள் கட்டுரை
1. அண்டம் - சீராக்க வேண்டிய கூகுள் கட்டுரை
1. புற்றுநோய் - சீராக்க வேண்டிய கூகுள் கட்டுரை
1. மலேரியா - சீராக்க வேண்டிய கூகுள் கட்டுரை
1. நுண்ணுயிர் எதிர்ப்பி - சீராக்க வேண்டிய கூகுள் கட்டுரை
1. எய்ட்சு - சீராக்க வேண்டிய கூகுள் கட்டுரை
1. மலர் - சீராக்க வேண்டிய கூகுள் கட்டுரை
1. புவி சூடாதல் - சீராக்க வேண்டிய கூகுள் கட்டுரை
1. எரிமலை - சீராக்க வேண்டிய கூகுள் கட்டுரை
1. நீர் - சீராக்க வேண்டிய கூகுள் கட்டுரை
1. புள்ளியியல் - சீராக்க வேண்டிய கூகுள் கட்டுரை
1. தானியங்கி - சீராக்க வேண்டிய கூகுள் கட்டுரை
1. செயற்கை அறிவுத்திறன் - சீராக்க வேண்டிய கூகுள் கட்டுரை
1. உலகளாவிய வலை - சீராக்க வேண்டிய கூகுள் கட்டுரை
1. காற்பந்தாட்டம் - சீராக்க வேண்டிய கூகுள் கட்டுரை
1. அமெரிக்க ஐக்கிய நாடு - சீராக்க வேண்டிய கூகுள் கட்டுரை
1. மும்பை - சீராக்க வேண்டிய கூகுள் கட்டுரை
# சா. தர்மராசு சற்குணர்

**சாமுவேல் தர்மராசு சற்குணர்** (1877 மே 25 - 1952 திசம்பர் 23) தமிழ்க் கல்வியைப் பரப்புவதற்காகச் சென்னையில் தென்னிந்தியத் தமிழ்க் கல்விச் சங்கம் அமைத்த முன்னோடி; தமிழர்களுக்குத் தமிழ்மட்டும் போதாது, பல மொழி அறிவும் இருந்தால்தான் தமிழின் சிறப்பைச் சரியாகப் புரிந்து கொள்ள முடியும் என்று பல மொழி கற்றுத்தேர்ந்த மேதை. எளிய நடையில் தமிழை எழுதவும் சொல்லிக் கொடுக்கவும் வேண்டும் என்று வலியுறுத்தியவர்.
# சா. தர்மராசு சற்குணர்

## பிறப்பு

சா. தர்மராசு சற்குணர் தூத்துக்குடி மாவட்டத்தில் உள்ள நாசரேத் என்னும் சிற்றூரில் வாழ்ந்த **தமிழறிஞர் சாமுவேல்** என்பவருக்கு மகனாக 1877 மே 25 ஆம் நாள் பிறந்தார்.
# சா. தர்மராசு சற்குணர்

## கல்வி

சற்குணர் தாய்மொழியாகிய தமிழோடு வடமொழி, தெலுங்கு, கன்னடம், மலையாளம், ஆங்கிலம் ஆகிய மொழிகளைக் கற்றுத் தேர்ந்தார்.
# சா. தர்மராசு சற்குணர்

## பணி

சற்குணர் தன்னுடைய பணிவாழ்க்கையை ஆங்கில ஆசிரியராகத் தொடங்கினார். பின்னர் சென்னை கிறித்துவக் கல்லூரியில் தமிழாசிரியராகச் சேர்ந்து, பேராசிரியராக உயர்ந்தார்.
# சா. தர்மராசு சற்குணர்

## தமிழ்ப்பணி

கல்லூரிப் பணிக்கு அப்பாலும் தொண்டு செய்ய விரும்பிய சற்குணர், அதே எண்ணத்தைக் கொண்டிருந்த அ. கி. பரந்தாமனாருடன் இணைந்து 1925 சனவரி 15 ஆம் நாள் சென்னையில் **தென்னியந்தியத் தமிழ்க் கல்விச் சங்கம்** என்னும் அமைப்பை நிறுவினார். சற்குணர் தலைவராகவும் அ.கி.பரந்தாமனார் செயலாளராகவும் பணியாற்றினர். அச்சங்கத்தில் சென்னை பல்கலைக்கழக வித்துவான் தேர்விற்கு பயிற்சி அளிக்கப்பட்டது.  
முழுக்க முழுக்க கற்பிக்கும் பணியிலேயே தன்னை ஈடுபடுத்திக் கொண்டதால், சற்குணர் எழுத்துப் பணியில் அதிகம் ஈடுபடவில்லை. ஆனால் இவர் தம் காலத்தில் சிறந்த ஆராய்ச்சியாளராகத் திகழ்ந்தார்.  
சென்னைப் பல்கலைக்கழகத் தமிழ்க்குழு உறுப்பினராகவும் பணியாற்றினார்.
# சா. தர்மராசு சற்குணர்

## மணிவிழா

தர்மராசு சற்குணரின் மணிவிழா 1937 ஆம் ஆண்டில் அ.கி.பரந்தாமனார் முயற்சியால் உ. வே. சாமிநாதையர் தலைமையில் சென்னையில் கொண்டாடப்பட்டது. இந்த விழாவில் பல தமிழறிஞர்கள் கலந்து கொண்டு அவருடைய பன்முக ஆளுமையை எடுத்துக் கூறினர். **சற்குணர் மலரும் சற்குணீயமும்** என்ற அரிய சிறப்பு மலரும் அப்போது வெளியிடப்பட்டது.
# சா. தர்மராசு சற்குணர்

## மறைவு

தமிழுக்காகவே தன்னை அர்ப்பணித்துக்கொண்ட சற்குணர் 1952 திசம்பர் 23 ஆம் நாள் இயற்கை எய்தினார்.
# சா. தர்மராசு சற்குணர்

## வெளியிணைப்பு

- சற்குணர் என்னும் நற்குணர் - பொன்னீலன்
# விக்கிப்பீடியா:ஆலமரத்தடி/தொகுப்பு87

## வழக்கமில்லா கூடியத் தொகுப்புகள்

வழக்கமாக காணும் ஆசிரத்திற்கும் குறைவான தொகுப்புக்களை விட நேற்றைய நாளில் (மார்ச்சு 8, 2013) மிகப் புதுமையாக தமிழ் விக்கிப்பீடியாவில் 13376 தொகுப்புக்களைக் காண்கிறேன். என்ன காரணம் ?--மணியன் (பேச்சு) 05:14, 9 மார்ச் 2013 (UTC)
:Addbot இன் பங்களிப்புகள் அதிகம்.--Kanags <sup>\உரையாடுக</sup> 05:20, 9 மார்ச் 2013 (UTC)
:ஆம் addbot விக்கியிடை இணைப்புகளை விக்கிதரவுக்கு நகர்த்தும் தொகுப்புகள் இவை.--சோடாபாட்டில்<sup>உரையாடுக</sup> 17:04, 9 மார்ச் 2013 (UTC)
# விக்கிப்பீடியா:ஆலமரத்தடி/தொகுப்பு87

## ஆங்கில விக்கி இணைப்புகளை சரி செய்ய உதவும் கருவி

ஆங்கில விக்கி உள் இணைப்புகளை சரி செய்ய உதவும் கருவி ஒன்றை செய்திருக்கின்றேன். பயனர்:Jayarathina/iwt இங்கே சென்று அதனைப்பற்றி மேலும் அறியலாம். இது போன்ற கருவிகள் முன்பே உள்ளன என்றாலும் இது விக்கி தொகுப்பானிலேயே வேலை செய்யும். மேலும் இதனைக்கொண்டு அடிக்கடி பயன்படுத்தும் உங்கள் விறுப்பத்துரை சார்ந்த சொற்களை ஒரே நேரத்தில் தேடிக்கண்டுபிடித்து மாற்றலாம். இதில் திருத்தந்தையரின் பெயர்களை ஆங்கிலத்திலிருந்து தமிழில் (கட்டுரைகள் இல்லாவிடிலும்) மொழிபெயர்கலாம்.
இக்கருவி குறித்தக்கருத்துகளை தயவு செய்து தெரிவிக்கவும். நன்றி.
(பி.கு: இக்கருவியை நீங்கள் பயன் படுத்தினால், தயவு செய்து உங்கள் பெயரை இங்கு இடவும்)
--ஜெயரத்தின மாதரசன் <sup><small>\உரையாடுக</small></sup> 15:29, 9 மார்ச் 2013 (UTC)
:நன்றி மாதரசன், உங்கள் கருவியைச் சோதித்துப் பார்த்தேன். மிக அருமை. விக்கியிடை இணைப்புகளைத் தர இலகுவான கருவி. நேரம் மிச்சம் மட்டுமல்ல, தேவையற்ற சிவப்பு இணைப்புகளையும் தவிர்க்கலாம். அனைவரும் இதனைப் பயன்படுத்தப் பரிந்துரைக்கிறேன். இக்கருவி பற்றிய அறிவிப்பை இங்கு தந்தால் நல்லது.--Kanags <sup>\உரையாடுக</sup> 23:13, 9 மார்ச் 2013 (UTC) --மணியன் (பேச்சு) 03:52, 10 மார்ச் 2013 (UTC)
::மிக்க நன்றி Kanags. நீங்கள் கூறியுள்ள படி செய்துள்ளேன் --ஜெயரத்தின மாதரசன் <sup><small>\உரையாடுக</small></sup> 04:16, 10 மார்ச் 2013 (UTC)
# விக்கிப்பீடியா:ஆலமரத்தடி/தொகுப்பு87

## Convert complex templates to Lua to make them faster and more powerful

<small>(Please consider translating this message for the benefit of your fellow Wikimedians)</small>  
Greetings. As you might have seen on the Wikimedia tech blog or the tech ambassadors list, a new functionality called "Lua" is being enabled on all Wikimedia sites today. Lua is a scripting language that enables you to write faster and more powerful MediaWiki templates.  
If you have questions about how to convert existing templates to Lua (or how to create new ones), we'll be holding two support sessions on IRC next week: one on Wednesday (for Oceania, Asia & America) and one on Friday (for Europe, Africa & America); see m:IRC office hours for the details. If you can't make it, you can also get help at mw:Talk:Lua scripting.  
If you'd like to learn about this kind of events earlier in advance, consider becoming a Tech ambassador by subscribing to the mailing list. You will also be able to help your fellow Wikimedians have a voice in technical discussions and be notified of important decisions.  
Guillaume Paumier, via the Global message delivery system. 20:25, 13 மார்ச் 2013 (UTC) <small>(wrong page? You can fix it.)</small>
# விக்கிப்பீடியா:ஆலமரத்தடி/தொகுப்பு87

## விக்கித்தரவு - புதிய பயனர்கள்

புதிய பயனர்கள் விக்கித்தரவூடாக விக்கியிணைப்புக்களை ஏற்படுவதில் சிரமத்தினை எதிர்நோக்குவதுபோன்று தெரிகின்றது. அவர்களுக்கான வழிகாட்டுதலை **புதுப் பயனர் வரவேற்பில்** ஏற்படுத்துவது சரியாக இருக்குமா? --Anton (பேச்சு) 13:58, 26 மார்ச் 2013 (UTC)
:விக்கித்தரவில் செய்யப்படும் மாற்றங்கள் உடனடியாக சம்பந்தப்பட்ட விக்கிகளில் தெரிவதில்லை. உடனடியாகத் தெரிவதற்கு purge பண்ண வேண்டும் என்கிறார்கள். ஆனாலும் அதுவும் சில வேளைகளில் வேலை செய்வதில்லை. ஆனாலும், ஒரு சில மணி நேரங்களில் மாற்றம் தெரிகிறது.--Kanags <sup>\உரையாடுக</sup> 11:39, 1 ஏப்ரல் 2013 (UTC)
::புதுப்பயனர் வரவேற்பில் இடுவது குழப்பலாம். உதவி தேவைப்படுவதாக உணரக்கூடிய பயனர்களுக்கு உதவி:விக்கியிடை இணைப்புகள் பக்கம் பற்றி தெரிவிக்கலாம். ஆங்கில விக்கிப்பீடியா உதவிப் பக்கத்தில் ( http://en.wikipedia.org/wiki/Help:Interlanguage_links ) இருந்து இன்னும் விரிவாக வளர்த்து எழுத வேண்டியிருக்கிறது.--இரவி (பேச்சு) 14:12, 1 ஏப்ரல் 2013 (UTC)
# விக்கிப்பீடியா:ஆலமரத்தடி/தொகுப்பு87

## இந்திய விக்கிப்பீடியாக்களின் வளர்ச்சி நிலைகள்

இந்திய விக்கிப்பீடியாக்களின் வளர்ச்சி நிலைகள் பற்றிய ஒரு பார்வை. பல்வேறு அளவீடுகளின் படி தமிழ் விக்கிப்பீடியாவின் நிலையை அறியலாம்.--இரவி (பேச்சு) 15:37, 29 மார்ச் 2013 (UTC)
# விக்கிப்பீடியா:ஆலமரத்தடி/தொகுப்பு87

## Wikidata phase 2 (infoboxes) coming to this Wikipedia

Sorry for writing in English. I hope someone can translate this. If you understand German better than English you can have a look at the announcement on :de:Wikipedia:Kurier.  
A while ago the first phase of Wikidata was enabled on this Wikipedia. This means you are getting the language links in each article from Wikidata. It is soon time to enable the second phase of Wikidata (infoboxes) here. We have already done this on the [first 11 Wikipedias] (it, he, hu, ru, tr, uk, uz, hr, bs, sr, sh) and things are looking good. The next step is English Wikipedia. This is planned for April 8. **If everything works out fine we will deploy on all remaining Wikipedias on April 10.** I will update this part of the FAQ if there are any issues forcing us to change this date. I will also sent another note to this village pump once the deployment is finished.  
**What will happen once we have phase 2 enabled here?**
Once it is enabled in a few days you will be able to make use of the structured data that is available on Wikidata in your articles/infoboxes. It includes things like the symbol for a chemical element, the ISBN for a book or the top level domain of a country. (None of this will happen automatically. Someone will have to change the article or infobox template for this to happen!)  
**How will this work?**
There are two ways to access the data:
- Use a parser function like in the wiki text of the article on Yahoo!. This will return “Marissa Mayer” as she is the chief executive officer of the company.
- For more complicated things you can use Lua. The documentation for this is here.  
We are working on expanding the parser function so you can for example use instead of . The complete plan for this is here.  
**Where can I test this?**
You can already test it on test2.  
**Where can I find more information and ask questions?**
We have collected the main questions in an FAQ for this deployment. Please ask questions you might have on the FAQ’s discussion page.  
**I want to be kept up to date about Wikidata**
To stay up-to-date on everything happening around Wikidata please subscribe to the newsletter that is delivered weekly to subscribed user’s talk pages.  
--Lydia Pintscher 17:12, 5 ஏப்ரல் 2013 (UTC)  
<small>Distributed via Global message delivery. (Wrong page? Fix here.)</small>
# விக்கிப்பீடியா:ஆலமரத்தடி/தொகுப்பு87

## இந்தியாவிற்கு இந்தி தேசிய மொழி கிடையாது

இன்று இந்தி இந்தியாவின் 22 தேசிய மொழிகளில் ஒன்று என்ற தவறான தகவலை நீக்கினேன். இந்தி இந்தியாவின் தேசிய மொழி என்பதற்கு எந்த ஒரு துளிச் சான்றும் கிடையாது. இந்தி இந்தியாவின் ஆட்சி மொழி மட்டுமே. அதனால் இந்தி இந்தியாவின் தேசிய மொழி என்று தவறான தகவல் எங்கிருந்தாலும் நீக்கவும்.--தென்காசி சுப்பிரமணியன் (பேச்சு) 08:01, 6 ஏப்ரல் 2013 (UTC)
:ஆங்கில விக்கிப்பீடியாவிலும் இதுபோன்று இருந்தன. நீக்கிவிட்டேன், சட்டத்தில் இல்லாத ஒன்றை ஒரு சாரார் பரப்பி வருகின்றனர். அரசுக்கு இது எதிரானது :(. மக்களை ஏமாற்றுவதும் ஆகும். :( இத்தகைய கருத்துக்கள் உள்ள ஆங்கிலக் கட்டுரைகளை கவனித்து விசமிகளிடம் இருந்து காப்பாற்ற வேண்டும். (சான்று தேவையே இல்லை. அது முதலில் தேசிய மொழியே கிடையாது.) அது இந்திய அரசின் ஆட்சி மொழி அல்ல. இந்தியக் குடியரசின் மத்திய அரசின் ஆட்சி மொழி மட்டுமே. இந்திய அரசானது மாநில, மத்திய அரசுகளின் சேர்ப்பே ஆகும். _தமிழ்க்குரிசில் (பேச்சு) 11:50, 10 ஏப்ரல் 2013 (UTC)
::ஆட்சி மொழி என்ற சொல் கூட சற்று குழப்பக்கூடியது. இந்திய நடுவ அரசின் இரண்டு அலுவல் மொழிகளில் ஒன்று. இன்னொன்று ஆங்கிலம். அவ்வளவு தான்.--இரவி (பேச்சு) 12:31, 11 ஏப்ரல் 2013 (UTC)
# விக்கிப்பீடியா:ஆலமரத்தடி/தொகுப்பு87

## 50,000 பயனர்கள்

தமிழ் விக்கிப்பீடியாவில் பயனர்களின் எண்ணிக்கை 50,000 ஐ இன்று தாண்டியுள்ளது.--Kanags <sup>\உரையாடுக</sup> 09:05, 6 ஏப்ரல் 2013 (UTC)
--<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 07:14, 7 ஏப்ரல் 2013 (UTC)
: --அன்புடன் கி. கார்த்திகேயன் (பேச்சு) 16:02, 8 ஏப்ரல் 2013 (UTC)
:ஆ..50 000 மா?--சஞ்சீவி சிவகுமார் (பேச்சு) 16:38, 8 ஏப்ரல் 2013 (UTC)
::நல்ல செய்தி. இது பயனர் கணக்கு பதிவு செய்தவர்களின் எண்ணிக்கை. அன்றாடம் இரண்டு லட்சம் பக்கப் பார்வைகள் பெறுவதை வைத்துப் பார்த்தால், உண்மையான பயனாளர்களின் எண்ணிக்கை பல மடங்கு கூடுதலாக இருக்கும். --இரவி (பேச்சு) 12:31, 11 ஏப்ரல் 2013 (UTC)
# விக்கிப்பீடியா:ஆலமரத்தடி/தொகுப்பு87

## புதிய கருவி

இடப்பக்கக் கருவிப்பட்டையை மறைக்கப் புதிய கருவி ஒன்று உருவாக்கப்பட்டுள்ளது. இங்கே **பக்கப்பட்டை மறை** --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 07:14, 7 ஏப்ரல் 2013 (UTC)
:எனது விருப்பத்தேர்வில் நிறுவியுள்ளேன். இத்தனைநாள் பழகிய பக்கப்பட்டை இல்லாமல் புதிய அனுபவமாக இருந்தது ;) நீண்ட கட்டுரைகளைப் படிக்கும்போது பயனுள்ளதுதான். ஆங்கில விக்கி வசதியை தமிழுக்கு தனிப்பயனாக்கியதற்கு நன்றியும் பாரட்டுக்களும் !!--மணியன் (பேச்சு) 08:43, 7 ஏப்ரல் 2013 (UTC)
::-தமிழ்க்குரிசில் (பேச்சு) 11:41, 8 ஏப்ரல் 2013 (UTC)
:::நன்றி. மேலும் பலவற்றை தனிப்பயனாக்கலாம் என்றுள்ளேன். --<span>&nbsp;**சூர்யபிரகாஷ்**&nbsp; </font></span> **<sup><small>உரையாடுக</small></sup>** 11:46, 11 ஏப்ரல் 2013 (UTC)
# விக்கிப்பீடியா:ஆலமரத்தடி/தொகுப்பு87

## தொடர்பங்களிப்பாளர் பக்கம்

தொடர்பங்களிப்பாளர் பக்கம் நீக்கப்பட்டுள்ளது போல் தெரிகிறது.-- பார்வதிஸ்ரீ (பேச்சு) 18:34, 9 ஏப்ரல் 2013 (UTC)
:ஆம் நானும் சொடுக்கிய போதுஅது நீக்கப்பட்டதாகவே தெரிகின்றது.--சஞ்சீவி சிவகுமார் (பேச்சு) 07:16, 10 ஏப்ரல் 2013 (UTC)
::ஒரு பிரச்சினை காரணமாக இந்த வசதியை நீக்கியிருக்கிறார்கள். மீண்டும் இதைச் செயற்படுத்துமாறு இங்கு வேண்டியுள்ளேன்.--இரவி (பேச்சு) 12:31, 11 ஏப்ரல் 2013 (UTC)
# விக்கிப்பீடியா:ஆலமரத்தடி/தொகுப்பு87

## விக்கிப்பீடியா:பள்ளி மாணவர்கள் பக்கம் உருவாக்கப்பட்டுள்ளது

இப்பக்கம் விக்கிப்பீடியாவில் பங்களித்துக் கொண்டிருக்கும் பள்ளி மாணவர்களுக்கென சிறப்பாக உருவாக்கப்பட்டுள்ளது.இந்த பள்ளி மாணவர்களுக்கென பல திட்டங்கள் இனிவருங்காலத்தில் நடைமுறைக்கு வர இருக்கின்றன.அந்த வகையில் பள்ளி மாணவர்கள் இப்பக்கத்தில் சேர விரும்பினால் இங்கே தங்கள் பற்றிய விபரத்தை தரவும்.நன்றி--aathavan jaffna 13:19, 11 ஏப்ரல் 2013 (UTC)
# விக்கிப்பீடியா:ஆலமரத்தடி/தொகுப்பு87

## Vacancy for Programme Officer, Pilot Projects (Access to Knowledge)

The Centre for Internet & Society (CIS) is seeking applications for the post of Programme Officer, Pilot Projects for its Access to Knowledge (A2K) Programme. The position will be based in its Bangalore office. Programme Officer will collaboratively work with the A2K Team and would report to the Programme Director, Access to Knowledge at CIS.  
You can read the detailed job description **here**. --Nitika.t (பேச்சு) 07:42, 17 ஏப்ரல் 2013 (UTC)
# விக்கிப்பீடியா:ஆலமரத்தடி/தொகுப்பு87

## தமிழ் விக்கிப்பீடியாவில் கட்டுரை எழுதுங்கள். புத்தகங்களை வெல்லுங்கள் !

தமிழ் விக்கிப்பீடியாவில் கட்டுரைகள் எழுதுவதைத் தூண்டும் நோக்கில், சிறு புத்தகப் போட்டி ஒன்றை முயன்று பார்க்கிறேன். இந்த முயற்சிக்கு வரும் வரவேற்பைப் பொருத்து மேலும் சில நூல்களைப் பகிர முயல்வேன். அனைத்து விக்கிப்பீடியர்களும் இது போல் தங்களிடம் உள்ள நூல்களைப் பகிர முன்வந்தால், இதனைத் தமிழ் விக்கிப்பீடியாவின் முறையான போட்டியாக அறிவிக்கலாம். நன்றி. --இரவி (பேச்சு) 07:34, 20 ஏப்ரல் 2013 (UTC)
:.--Kanags <sup>\உரையாடுக</sup> 12:53, 20 ஏப்ரல் 2013 (UTC)
:--Anton (பேச்சு) 13:50, 20 ஏப்ரல் 2013 (UTC)
: நான் புத்தகங்கள் வாங்கித் தருகிறேன்.-- பார்வதிஸ்ரீ (பேச்சு) 16:30, 20 ஏப்ரல் 2013 (UTC)
:--சங்கீர்த்தன் (பேச்சு) 07:04, 21 ஏப்ரல் 2013 (UTC)
::விருப்பங்களுக்கு நன்றி :) பார்வதி, இந்த முயற்சியின் நோக்கமே, இருக்கிற நூல்களைப் பகிர்ந்து கொள்வது தான். விக்கிப்பீடியர்களுக்கு இடையே ஒரு புத்தகச் சங்கம் போல் ! எனவே, புதிதாக நூல்களை வாங்கித் தர வேண்டாம். விக்கிப்பீடியா பேச்சு:2013 தொடர் கட்டுரைப் போட்டி முயற்சி உரையாடல் நிலையிலேயே இருக்கிறது. அதற்குத் தேவைப்பட்டால், புத்தகப் புரவலர்களை நாடலாம்.--இரவி (பேச்சு) 19:31, 20 ஏப்ரல் 2013 (UTC)  
:::இரவி, இருக்கும் நூல்களை பகிர்ந்து கொள்ள இயலாது :) அனால் பார்வதி சொல்லியது போல புதிய நூல்களை வாங்கித் தர இயலும்.--அராபத் (பேச்சு) 05:24, 24 ஏப்ரல் 2013 (UTC)  
இரண்டையும் சேர்த்துச் செய்யலாம்.--தென்காசி சுப்பிரமணியன் (பேச்சு) 05:42, 7 மே 2013 (UTC)
# விக்கிப்பீடியா:ஆலமரத்தடி/தொகுப்பு87

## ஒருங்குறியில் ஔ

நம்மில் பலர் ஒருங்குறியில் ஔ என்ற எழுத்தை o+La எனத் தட்டச்சிடுகிறார்கள். இது தவறு. a+u என்றே தட்டெழுத்த வேண்டும். vauvaal என எழுத வேண்டும். veLavaal என எழுதக்கூடாது. pauththam சரி, peLaththam தவறு.--Kanags <sup>\உரையாடுக</sup> 12:53, 20 ஏப்ரல் 2013 (UTC)
:ஒரு சிறு விளம்பரம்: தமிழ்99ல் இந்தப் பிரச்சினை வராது :)--இரவி (பேச்சு) 19:32, 20 ஏப்ரல் 2013 (UTC)
::ஔ(a+u)விற்கும், ஒள(o+La)விற்கும் என்ன வேறுபாடு. எப்படி தட்டச்சு செய்தாலும் ஒன்று போலத்தானே காட்சியளிக்கிறது. --இராஜ்குமார் (பேச்சு) 07:10, 21 ஏப்ரல் 2013 (UTC)
:::ஒள இரண்டு எழுத்துக்கள், ஔ ஓர் எழுத்து. சோதித்துப் பாருங்கள்.--Kanags <sup>\உரையாடுக</sup> 07:19, 21 ஏப்ரல் 2013 (UTC)
:::ஒ+ள+வையார் என்று எழுதினால் ஔ+வையார் என்று தேடுவோருக்குச் சிக்காது. அகர வரிசை மாறும். பொருளும் மாறும்.--இரவி (பேச்சு) 07:38, 21 ஏப்ரல் 2013 (UTC)
::::புரிந்து கொண்டேன். text select செய்யும் பொழுதும் வேறுபாடு தெரிகிறது. மிக்க நன்றி. --இராஜ்குமார் (பேச்சு) 08:09, 21 ஏப்ரல் 2013 (UTC)
:உற்றுப் பார்த்தால் இரண்டுக்கும் உள்ள வேறுபாடு தெரியும். எனினும், மலையாளத்தில் வருவது போல் வேறுபாடுகள் இன்னும் தெளிவாக இருந்தால் நல்லாயிருக்கும். தமிழில் உள - ஊ, மலையாளத்தில் ഉ (உ) - ഊ (ஊ), ഒ (ஒ) - ഔ (ஔ) -தமிழ்க்குரிசில் (பேச்சு) 14:53, 24 ஏப்ரல் 2013 (UTC)
# விக்கிப்பீடியா:ஆலமரத்தடி/தொகுப்பு87

## நீக்கல் பதிவு தொடர்பான உதவி

இங்கு பல புதிய பயனர்கள் பல புதிய கட்டுரைகளை பதிகின்றனர். அவற்றுள் சில கட்டுரைகளை நீக்க வேண்டி வருகின்றது. இவ்வாறு நீக்கும் போது, கட்டுரையை எழுதியவரின் பேச்சுப்பக்கத்திற்கு தானியக்கமாக செய்திகள் அனுப்ப இயலுமா? உதாரனமாக கட்டுரையை நீக்கும் போது, *சோதனை முயற்சி* என தெரிவு செய்தால்..  
*உங்களது XXXXX கட்டுரை நீக்கப்பட்டுள்ளது. கட்டுரையாக்க பயிற்சி பெற மணல்தொட்டியை பயன்படுத்தவும்*. என்பது போல செய்தி செல்ல வேண்டும்.  
இதற்கான தானியங்கிகள் உள்ளனவா? இல்லையெனில் உருவாக்க முடியுமா?--அராபத் (பேச்சு) 05:21, 24 ஏப்ரல் 2013 (UTC)
:வார்ப்புருக்களில் parameter பயன்படுத்திப் பார்க்கலாம். எ.கா: {.{கட்டுரைநீக்கம்|கட்டுரை=xxx|காரணம்=ஆஆஆஆ}} என்பது போல். -ஃகி ஃகி -தமிழ்க்குரிசில் (பேச்சு) 08:46, 25 ஏப்ரல் 2013 (UTC)
# அரங்கசாமி நாயக்கர்

**அரங்கசாமி நாயக்கர்** (1884 பிப்ரவரி 6 – 1943 சனவரி 6) பிரெஞ்சிந்தியா என அழைக்கப்பட்ட இன்றைய புதுச்சேரி மாநிலத்தின் விடுதலைக்காகப் போராடிய வீரர்; தமிழறிஞர். ‘பிரெஞ்சிந்திய காந்தி’ என்று அழைக்கப்பட்டவர்.
# அரங்கசாமி நாயக்கர்

## பிறப்பு

அரங்கசாமி நாயக்கர் 1884 பிப்ரவரி 6 ஆம் நாள் பிறந்தார். அவர் பெற்றோரைப் பற்றி அறிய இயலவில்லை. இவர் புதுச்சேரி மாநிலம் திருநள்ளாறு வட்டத்தில் உள்ள இளையான்குடி என்னும் சிற்றூரில் வாழ்ந்தார்.
# அரங்கசாமி நாயக்கர்

## பொது வாழ்க்கை

பிரஞ்சு நாட்டிடம் அடிமைப்பட்டிருந்த புதுச்சேரியின் விடுதலைக்காகப் போராடினார். திருநள்ளாறு நகர்மன்றத் தலைவராகப் பணியாற்றினார். சுயமரியாதை இயக்க ஈடுபாட்டால் தனது வீட்டிலேயே தாழ்த்தப்பட்டோருக்கு சமபந்தி உணவளித்தவர்.
# அரங்கசாமி நாயக்கர்

## இதழும் படைப்புகளும்

அரங்கசாமி நாயக்கரும் அவர்தம் நண்பர்களும் இணைந்து பிரெஞ்சிந்தியக் குடியரசுப் பத்திரிக்கை என்னும் இதழை வெளியிட்டனர். அதில் விடுதலைப் போராட்டச் செய்திகளும் தமிழ்மொழி பற்றிய கட்டுரைகளும் இடம்பெற்றன.  
அரங்கசாமியார் அவ்விதழில் தமிழிலக்கணம் பற்றிய பல கட்டுரைகளை எழுதினார். காரைக்கால் வ. பொன்னையா, திருநள்ளாறு தேனூர் பாலசுப்பிரமணியம் என்னும் இருவரும் அக்கட்டுரைகளைத் தொகுத்து குடியரசு தமிழ் ஆரம்ப இலக்கணம் என்னும் நூலாக 1944 பிப்ரவரி 3 ஆம் நாள் வெளியிட்டனர்.
# இனப்பாகுபாட்டுக் குற்றம்

**இனப்பாகுபாட்டுக் குற்றம்** என்பது, "ஆட்சி அதிகாரத்தைப் பேணிக்கொள்ளும் நோக்குடன், ஒரு இனக் குழுவினரால், பிற இனக் குழுவிற்கு அல்லது இனக் குழுக்களுக்கு எதிராகத் திட்டமிட்டு நடத்தப்படும் அடக்குமுறை, மேலாதிக்கம் என்பவை சார்ந்த நிறுவனமயப்படுத்திய ஆட்சிச் சூழலில் இழைக்கப்படும்", மனித குலத்துக்கு எதிரான பிற குற்றங்களை ஒத்த மனிதாபிமானம் அற்ற செயல்கள் என 2002 ஆம் ஆண்டின் பன்னாட்டுக் குற்றவியல் நீதிமன்றத்தின் உரோம் சட்டம் வரைவிலக்கணம் கூறுகிறது. இது பொதுவாக 1948 ஆம் ஆண்டுக்குப் பின் தென்னாப்பிரிக்காவில் நிலவிய இனப்பாகுபாடு சார்ந்தது.
# இனப்பாகுபாட்டுக் குற்றம்

## வரலாறு

இந்த இனப்பாகுபாட்டு முறைமை குறித்த குற்றச் சாட்டுகள் 1948 ஆம் ஆண்டு யூலை 12 ஆம் தேதியே ஐக்கிய நாடுகளின் கவனத்துக்குக் கொண்டுவரப்பட்டது. தென்னாப்பிரிக்க ஒன்றியத்தில் இந்திய இனத்தவர் நடத்தப்படும் முறை குறித்துக் கவலை தெரிவித்து ஐக்கிய நாடுகளின் பொதுச் செயலருக்கு எழுதிய கடிதம் ஒன்றை அப்போதைய இந்தியப் பேராளர் முனைவர். பத்மநாபபிள்ளை வெளியிட்டார். இந்த நீதியற்றதும் இனவாதம் சார்ந்ததுமான இந்த முறைமைக்குப் பன்னாட்டு அளவில் கண்டனங்கள் எழுந்ததுடன், தென்னாப்பிரிக்க அரசின் மீது அழுத்தங்களைக் கொண்டுவருவதற்கு, முறையான சட்டக் கட்டமைப்பு ஒன்று அவசியம் எனப் பலரும் வலியுறுத்தினர்.  
1971 ஆம் ஆண்டில், இனப்பாகுபாட்டை ஒடுக்குவதற்கும், அதற்குத் தண்டனை அளிப்பதற்குமான ஒழுக்காற்று வரைவு ஒன்றை சோவியத் ஒன்றியமும், கினியாவும் கூட்டாகச் சமர்ப்பித்தன. 1973 ஆம் ஆண்டில் இனப்பாகுபாட்டுக் குற்றத்தை அடக்குவதற்கும் தண்டனை அளிப்பதற்குமான பன்னாட்டு மரபொழுங்குக்கான உரையை ஐக்கிய நாடுகள் பொதுச் சபை ஏற்றுக்கொண்டது. இதற்கு 31 நாடுகள் கையொப்பம் இட்டதுடன், 107 நாடுகள் பங்காளர்களாகவும் இருந்தனர்.  
இவ்வாறாக, இனப்பாகுபாடு மனிதகுலத்துக்கு எதிரான குற்றம் என ஏற்றுக்கொண்டபோது அதன் செயற்பாட்டு எல்லை தென்னாப்பிரிக்காவையும் தாண்டி விரிந்ததாக இருந்தது. பொதுவாக இனப்பாகுபாட்டுக் குற்றம் என்னும் தொடர் தென்னாப்பிரிக்காவுடன் தொடர்புடையதாக எண்ணப்பட்டபோதும், இத்தொடர் எந்த நாட்டிலும் இருக்கக்கூடிய இனப்பாகுபாட்டுக் கொள்கைகளைக் குறிக்கும்  
பின்னர் மேலும் எழுபத்தாறு நாடுகள் இந்த மரபொழுங்குக்கு ஆதரவாகக் கையொப்பம் இட்டன. ஆனாலும் பல நாடுகள் இதில் கையொப்பம் இடவோ அதனை ஏற்றுக்கொள்ளவோ இல்லை. கனடா, பிரான்சு, செருமனி, இசுரேல், இத்தாலி, நெதர்லாந்து, ஐக்கிய இராச்சியம், ஐக்கிய அமெரிக்கா என்பவை கையொப்பம் இடாத நாடுகளுள் அடங்குவன. தாம் இதற்கு எதிராக வாக்களித்தது குறித்து விளக்கம் அளித்த ஐக்கிய அமெரிக்கப் பிரதிநிதியான இளைய கிளரென்சு கிளைய்ட் பெர்கூசன், இந்த முறையில் இனப்பாகுபாடு மனித குலத்துக்கு எதிரான ஒரு குற்றமாக்கப்படலாம் என்பதை ஏற்றுக்கொள்ள முடியாது என்றும், மனித குலத்துக்கு எதிரான குற்றங்கள் மோசமானவை, அதனால் மிகக் கவனமாக அவை விவரிக்கப்படுவதுடன், ஏற்கெனவே இருக்கும் அனைத்துலகச் சட்டங்களின் அடிப்படையில் பொருள் கொள்ளப்பட வேண்டியன என்றும் கூறினார்
# அகவூர் நாராயணன்

**அகவூர் நாராயணன்** (Akavoor Narayanan) என்பவர் இந்தியாவைச் சேர்ந்த ஒரு பிரபலமான மலையாள எழுத்தாளர் ஆவார்.
# அகவூர் நாராயணன்

## வாழ்க்கைக் குறிப்பு

ஆலுவ யுசி கல்லூரியிலும், பின்னர் திருவனந்தபுரம் பல்கலைக்கழகத்தில் வேதியியலும் பயின்றார்.
கேரளாவின் எர்ணாகுளம் மாவட்டத்தில் அகவூர் மனாவில் 1929 ஆம் ஆண்டு பிறந்த நாராயணன் இளமைக் காலத்தில் வேதமும், சமசுகிருதமும் கற்றார். ஆலுவ யுசி கல்லூரியிலும், பின்னர் திருவனந்தபுரம் பல்கலைக்கழகத்தில் வேதியியலும் பயின்றார். நம்புதிரிபாத் திருச்சூர் சிறீ கேரள வர்மா கல்லூரியில் மலையாள விரிவுரையாளராக தனது வாழ்க்கையைத் தொடங்கினார். பின்னர், மலையாள எழுத்துலகில் பிரபலமாகினார்.  
ஒரு குறுகிய காலத்திற்குப் பிறகு, அவர் வேலையை விட்டுவிட்டு, 1961-ல் புதுதில்லிக்கு இடம்பெயர்ந்து ஒலி-ஒளிசார் விளம்பர இயக்குநரகத்தில் பணிபுரிந்தார்.  
பின்னர், தில்லி பல்கலைக்கழகத்தில் 1968ஆம் ஆண்டு மலையாள விரிவுரையாளராக சேர்ந்தார், 1994-ல் ஓய்வு பெறும் வரை அங்கேயே இருந்தார்.  
மலையாள இலக்கியத்தின் பிரபல அறிஞரும் விமர்சகருமான அகவூர் நாராயணன் தனது 80 ஆவது வயதில் காலமானார்.
# ஓ. அப்துர் ரகுமான்

**ஓ. அப்துர் ரகுமான்** என்பவர் ஓர் மலையாள எழுத்தாளரும், இதழாளரும் ஆவார். இவர் மத்தியமம் என்ற மலையாள இதழின் முதன்மை ஆசிரியராகப் பணிபுரிகிறார். இசுலாம் சமயம் தொடர்பான நூல்கள் பலவற்றை எழுதியுள்ளார். இசுலாமியர்களுக்கு ஏற்படும் சிக்கல்கள் தொடர்பாக கேரள அரசு இவரிடம் ஆலோசிக்கிறது.
# ஓ. அப்துர் ரகுமான்

## ஆக்கங்கள்

- யுக்திவாதிகளும் இசுலாமும்
- முசுலீம் ஸ்திரீகளுக்கு பள்ளிப் பிரவேசம்
- ஷரத்தும் ஏக சிவில்கோடும்
- கபரராதனா
- மதராஷ்டிரவாதம்
- இசுலாம், இசுலாமிக பிரஸ்தானம்: சோதியங்களுக்கு மறுபடி
# சிறுபாடு விளையாட்டுகள்

ஓடியும், ஆடியும், பாடியும் விளையாடும் ஆட்டங்களை **விளையாட்டு** என்றும், ஓடியாடாமல் உட்கார்ந்துகொண்டு விளையாடும் ஆட்டங்களைச் **சிறுபாடு** என்றும் தமிழர் பாகுபடுத்திக் கொண்டிருந்தனர். அவர்கள் கருத்துப்படி வங்கம் போலக் கோடு வரையப்பட்ட ஆடுபுலி ஆட்ட விளையாட்டு சிறுபாடு விளையாட்டு. அரங்கில் வட்டுநா விளையாட்டு விளையாட்டு. சிறுபாடு விளையாட்டில் சலிப்பு தோன்றியபோது ஓடியாடும் விளையாட்டில் ஈடுபடுவார்களாம்.
# ஆய்

**ஆய்** என்பது மன்னர்களையும் மற்றும் அவர்கள் ஆண்ட நாட்டையும் குறிக்கும் பெயர். கி.பி 866 ஆம் ஆண்டு ஆய்குல அரசன் ஸ்ரீவல்லபனின் பார்த்திவசேகரபுரச் சாசனம் மற்றும் பாலியத்துச் சாசனம் ஆகியவற்றின் வடமொழி பகுதியில் இவர்கள் யாதவர்கள் எனவும் குறிப்பிடப்பட்டுள்ளனர்.  
1. ஆய் நாடு
1. ஆய் ஆண்டிரன்
1. ஆய் எயினன்
1. நன்னன் ஆய்
1. கருநந்தன்
1. கோக்கருநந்தடக்கன் (ஸ்ரீவல்லபன்)
1. விக்கிரமாதித்திய வரகுணன்
# சமயத் துன்புறுத்தல்

**சமயத் துன்புறுத்தல்** என்பது ஒரு குழுவால் தனி நபர் அல்லது குழு மீது அவர்களின் நம்பிக்கை அல்லது சமய நம்பிக்கை இன்மைக்காக மேற்கொள்ளப்படும் ஒழுங்குபடுத்தப்பட்ட மோசமாக நடந்து கொள்ளும் ஓர் செயற்பாடாகும்.  
சமயத் துன்புறுத்தல் மதவெறியால் அல்லது அரசினால் தன் பாதுகாப்பு அல்லது விருப்பத்திற்கு எதிராக குறித்த சமயக் குழுவைக் கருதும்போது ஏற்படலாம். பல நாடுகளில் சமயத் துன்புறுத்தல் பெரும் வன்முறையினைத் தோற்றுவித்து மனித உரிமை பிரச்சனையாக கருதப்பட்டுள்ளது.